იოჰან ბერგერი
იოჰან ბერგერი (გერმ. Johann Nepomuk Berger; დ. 11 აპრილი, 1845, გრაცი, ავსტრია — გ. 17 ოქტომბერი, 1933, იქვე) — ავსტრიელი მოჭადრაკე და თეორეტიკოსი, ადგენდა საჭადრაკო ამოცანებსა და ეტიუდებს, იყო ე.წ. „ძველი გერმანული სკოლის“ დამაარსებელი, ქალაქ გრაცში საჭადრაკო საზოგადოების თავმჯდომარე, ჟურნალ „დოიჩე შახცაიტუნგის“ რედაქტორი. 1870 წელს I ადგილი დაიკავა გრაცის საერთაშორისო ტურნირში. არის ავტორი ნაშრომის — „ენდშპილის თეორია და პრაქტიკა“.